**Bestyrelsesmøde Frederikshavn Gymnasium**

**Onsdag d. 16. september 2020 kl. 16.00 – 18.00**

***Mødet blev afvikles virtuelt i Teams.***

Dato 16. september

**Referat**

Deltagere: Gert G. Nygaard (GN), Henrik Pedersen (HP) *fra 16.15*, Christine Lunde (CL), Birgit Hansen (BH), Jakob Johnsen (JJ), Inge Lise Jensen (IL), Michael H. Olesen (Mi), Laura Feld Hessellund (LH), Niels Kooij (NK), Thomas Svane Christensen (TS) og Per Høberg (Pe).

Afbud fra:

Velkommen til Laura Feld Hessellund, 2.s, der overtager pladsen for Maise F. Kristiansen.

|  |
| --- |
| **1. Godkendelse af dagsorden** |
| **Sagsfremstilling** | Der indstilles til, at bestyrelsen godkender mødets dagsorden. Ønsker om underpunkter til pkt. 9 og 10 kan med fordel meddeles på dette punkt. |
| **Beslutning** | Præsentationsrunde gennemført med velkomst til Laura F. Hessellund, ny elevrepræsentant. Dagsordnen godkendt. |

|  |
| --- |
| **2. Underskrivelse af referat fra sidste bestyrelsesmøde** |
| **Sagsfremstilling** | Referatet fra sidste møde er godkendt (jf. godkendelsesprocessen). De fysiske underskrifter må dog afvente næste møde med fremmøde. |
| **Beslutning** | Referatet underskrives på næste ordinære møde med tilstedeværelse. |

|  |
| --- |
| **3. Budgetopfølgning 2. kvartal** |
| **Sagsfremstilling** | Økonomisk status ud fra budgetopfølgningen pr. 31/6 2020 (Bilag 1). MB gennemgår de forskellige budgetposter og bestyrelsen har mulighed for at spørge ind til ledelsens syn på den aktuelle udvikling og perspektiverne for samme. |
| **Beslutning** | MB gennemgik kvartalsrapport pr. 30/6 2020.En del ekstra indtægter. Skyldes bl.a.:- Flere stx-elever end budgetteret.- Flere ekstraordinære tilskud, bl.a. i kraft af Corona.MB redegjorde for ændrede indtægter for regionsprojekterne som følge af strukturelle omlægninger.Udgifter:- Der forventes som tidligere meddelt et underskud i 2020 på lønnen.- Dispositionsbegrænsingen på bygningskontoen holdes.- Ekstra udgifter til bl.a. rengøring pga Coronasituationen.- Færre udgifter til udvalg & aktiviteter (bl.a. grundet aflyste udvekslinger og studierejser)- Dispositionsbegrænsningen på undervisningsmidler vurderes at holde (besparelsen slår igennem i 3. kvartal)- Flere mindre besparelser på andre konti, f.eks. kopirum.- I finanslovsudspillet for 2020 er der varslet en dispositionsbegrænsning, hvis’ størrelse vi endnu ikke kender.- Opgørelsen af regnskabet for kantinen (før udliciteringen) medfører en udgift for gymnasiet på ca. kr. 0,5 mio. Dette skyldes tilgodehavender, som ikke kan indfries.Bestyrelsen tog budgetopfølgningen til efterretning |

|  |
| --- |
| **4. Årets skolestart og fortsat håndtering af Coronakrisen** |
| **Sagsfremstilling** | Rektor orienterer bestyrelsen om optag og væsentlige begivenheder i forbindelse med studiestart og redegør herunder for de særlige tiltag som coronakrisen har betydet for undervisning og skolestart. |
| **Beslutning** | TS orienterede om følgende hovedpunkter:- Skolen har p.t. 157 stx-elever på 1. årgang (26 pr. klasse)- Vores ordinære HF klasse har 29 elever- Vores Maritime HF har 28 elever.Opstarten har været præget af god stemning og gode, coronatilpassede aktiviteter.Bestyrelsen blev orienteret om skolens coronatiltag, f.eks. rullende spisefrikvarter, årgangsopdelte ind- og udgange, ændrede siddemønstre i kantinen, lydnudging, udvikling af virtuel undervisning, spritkits i alle lokaler, ændret praksis vedr. fraværsregistrering v/nødundervisning m.v.Forslag om at meddelelser fra kommunens krisestab kan tilgå rektor. BH sætter dette i værk.Spørgsmål vedr. gymnasiets aktuelle status om online-undervisning. TS oplyser, at Microsoft Teams nu bruges som officielt redskab på skolen, og at virtuel undervisning kører godt, hvis f.eks. en lærer er hjemsendt. Skolen er i denne uge ved at etablere praksis for undervisning af en klasse simultant med at én eller flere elever skal kunne følge undervisningen hjemmefra.Bestyrelsen drøftede kort mulige fordele og ulemper ved øget brug af virtuel undervisning i fremtiden.Bestyrelsen fik en kort orientering om opstarten af den nye kantine. Indtrykket er positivt. GN opfordrede til nedsættelse af et kantineudvalg.  |

|  |
| --- |
| **5. Godkendelse af justeret vedtægt og forretningsorden** |
| **Sagsfremstilling** | På baggrund af arbejdsgruppernes oplæg drøftede og besluttede bestyrelsen på sidste møde en justering af bestyrelsens vedtægt og forretningsorden. Justeringen af vedtægten kan ikke godkendes på dette møde, idet det kræver en formel godkendelse i ministeriet, som afventes. Justeringerne af forretningsordenen for bestyrelsen er indarbejdet i et nyt forslag (bilag 2). Der indstilles til, at bestyrelsen på dette møde formelt godkender den nye forretningsorden. |
| **Beslutning** | Ændring af skolens vedtægt kræver godkendelse i undervisningsministeriet. Denne proces er sat i værk.Bestyrelsen drøftede arbejdsgruppens udkast til ændring af forretningsordenen.Rettelser:- Paragrafopsætning (formalia)- ”Telefonmøde” rettes til ”virtuelt møde”- §10, stk.4: rektor udsender dagsorden rettes evt. til ”forslag til dagsorden”- §4, stk.5: nævner at virtuelle møder skal være undtagelsesvise. Rettes til ligeværdige formuleringer mellem fysiske og virtuelle møder.De foreslåede rettelser indarbejdes. Bestyrelsen godkendte den ændrede forretningsorden med ovenstående bemærkninger.  |

|  |
| --- |
| **6. Opfølgningsplan for skoleåret 2020-21** |
| **Sagsfremstilling** | Punktet blev udskudt fra sidste møde. Det fremgår af bekendtgørelse om de gymnasiale uddannelser (§62), at bestyrelsen én gang årligt skal drøfte ledelsens forslag til en opfølgningsplan. Ledelsen har på baggrund af strategiprocessen i 2019, årets resultater og drøftelser i skolens udvalg lavet et bud på en opfølgningsplan for det kommende skoleår, der præsenteres for bestyrelsen (bilag 3). Forslaget drøftes og bestyrelsen skal træffe beslutning om dens indstilling til opfølgningsplanens indhold. |
| **Beslutning** | TS orienterede om baggrunden for udsendelsen af opfølgningsplanen (bilag), som er et krav i gymnasiebekendtgørelsen om, at ledelsen årligt fremlægger en opfølgningsplan som et løbende kvalitetsredskab.Coronasituationen påvirker (læs:udsætter) en del punkter i opfølgningsplanen.Vedr. opsætningen af opfølgningsplanen efterlyses en ”statuskolonne” (f.eks. hvorvidt en indsats er i gang, udsat, gennemført el.lign).Bestyrelsen stillede enkelte uddybende spørgsmål og tog orienteringen til efterretning og godkendte opfølgningsplanen |

|  |
| --- |
| **7. Fra personale og elevråd** |
| **Sagsfremstilling** | Personale- og elevrepræsentanter fortæller, hvad de oplever, der rører sig på skolen. Repræsentanterne redegør for henholdsvis personalets og elevernes trivsel. |
| **Beslutning** | PersonaletI første del af skoleåret har emnerne skema og arbejdspres været dem, som har fyldt mest hos lærerne.- I personalet er der en opfattelse af, at strukturelle ændringer i skemaet kunne føre til forbedret arbejdsmiljø og bedre læring.- Lærerne kan mærke, at der er sket effektiviseringer og den skæve arbejdsbelastning i sektoren bidrager til arbejdspresset. Bestyrelsen drøftede og stillede uddybende spørgsmål til ovenstående.-Fra IT og TAP gruppen rapporteres om en velfungerende hverdag.-I pedelgruppen ligger der p.t. meget fokus på Coronahåndtering, og dermed er det udviklingsmæssige ”momentum” fra 2019 sat lidt tilbage.Elever:Beretter om positiv stemning over det at være tilbage i skole efter nedlukningen. Lange skemadage trækker dog ”tænder ud”Der er generel opmærksomhed, men ikke ”frygt” for corona blandt eleverne. Coronatiltagene fungerer godt og det er vigtigt med præcise retningslinjer, f.eks. vedr. nære kontakter.Fravær fylder meget blandt eleverne og derfor hilses de nye fraværsregler v/nødundervisning velkomne. |

|  |
| --- |
| **8. Studenterhuer og andet merchandise** (v. Jakob Johnsen) |
| **Sagsfremstilling** | Orientering om og drøftelse af elevernes indkøb af studenterhuer og trøjer til studieture mm, herunder valg af leverandør, prisfastsættelse og hueudvalg. |
| **Beslutning** | Spørgsmål: Hvem vælger leverandøren af studenterhuer, studieturstrøjer m.v? Priserne, inkl. leveringsomkostninger m.v., er meget høje.NK oplyser, at der på hueområdet ikke er reelle alternativer til den valgte leverandør. Vedr. studieturstrøjer er der mange leverandører og det er klassernes eget ansvar at koordinerer dette.LH beretter om frustration hos visse elever over det nævnte firmas monopoltilstand.TS er åben overfor en dialog (eller hjælp) til eleverne vedr. leverandørhåndtering.Bestyrelsen opfordrer til, at elevrådet (med hjælp fra en ledelsesrepræsentant) arbejder videre med problemstillingen. |

|  |
| --- |
| **9. Punkter til næste bestyrelsesmøde** |
| **Sagsfremstilling** | Bestyrelsen har under dette punkt mulighed for at bringe bestyrelsens samlede ressourcer i spil ift. kommende møde og forberede bestyrelsen på forestående punkter. Aktuelt er følgende punkter i spil til mødet i oktober:* Bestyrelsens egen selvevaluering (jf. årshjul)
* Drøftelse af udkast til gymnasiets kvalitetssystem og evalueringsplan
* Gymnasiets finansielle strategi
* Kapacitetsfastsættelse for skoleåret 2021/22
 |
| **Beslutning** | Ovenstående punkter kommer på dagsordnen på næste bestyrelsesmødeBH foreslår kontakt til Martec eller kommunens finansdirektør for et oplæg til, hvordan en finansiel strategi kan se ud.TS orienterede kort om begrebet ”teknisk overkapacitet”, som er på tegnebrættet i regionen i forhold til fremtidige kapacitetsdrøftelser. |

|  |
| --- |
| **10. Eventuelt**  |
| **Sagsfremstilling** |  |
| **Beslutning** | Intet til dette punkt. |

Næste bestyrelsesmøde afvikles tirsdag d. 27/10 kl. 16.00-18.00.